Es het nid guet  us gseh und tatsach, dass es het afo rägnä hets nid besser gmacht. Um diä zwöi umä simer scho siebä Personä gsi. Dr Kondiktör het gmeint, wenn mir diä anderä drü Bilett no würdä chaufä würdä si fahrä. Mir siebä Nasä hei den diä drü Billet underenand ufteilt und es het sich glont.  Im altä Wagon simer uferä Holzbank gsässä und scho ischs los gangä. Zerscht ischs durch es Villäviertel gangä bevor sich d`Landschaft innes mehrstöckigs Tribhus verwandlet het. D`Landschaft isch ä so gstaltet, das vieli  grossi Terasse entstöndä. Uf denä Terasse hets denn jewils es Tribhus mit Tomatä, Bluemä, Chöl, Salat, Chrüter, Artischokä und…..  Es isch rächt hüglig gsi und Disellok het is ufä und abä zogä bevor mir imänä chlinä Dörfli aghaltä hän.